kardosdrur/scandi-wiki huggingface dataset:
Fladsby

Fladsby (delvis også Fladby, på tysk Flatzby) er en landsby i det nordlige Tyskland, beliggende cirka 2 km nordvest for Sørup i Angel i Sydslesvig. Administrativt udgjorde Fladsby tidligere en selvstændig kommune, men blev 1970 indlemmet i Sørup kommune. Kommunen udgjorde 1970 cirka 376 ha og havde 295 indbyggere. Under Fladsby hører også Fladsbyskov (Flatzbyholz) og Petershof/Petersgaard (opkaldt 1938). I den danske periode hørte landsbyen under Sørup Sogn (Ny Herred) i Flensborg Amt, Hertugdømmet Slesvig (Sønderjylland). Landsbyen bestod i 1837 af seks gård, fire kådnersted, en skole og en kro. Skolen havde i perioden 1851-1864 dansk skolesprog.

Fladsby blev første gang nævnt i 1435 som Vlasbu. Stednavnet er afledt af mandsnavn Flade (sml. oldnordisk flatr for flad). List øst for landsbyen udspringer Rørkær Bæk.

Noter 

Byer i Angel
Harresby

Harresby (på tysk Hardesby) er en spredtliggende landsby i det nordlige Tyskland, beliggende få kilometer nord for Sørup i Angel i Sydslesvig. Landbsyen er omgivet af Svendsby i øst, Venerød i syd, Husbyskov, Søgaard og Staalidt i vest og Lyshøj i nord. Administrativt udgjorde Harresby tidligere en selvstændig kommune, men blev 1970 indlemmet i Sørup kommune. Kommunen udgjorde 1970 cirka 467 ha og havde 227 indbyggere. Til Harresby hører også Harresbymark, Harresbygaard og Harresbyskov. I den danske periode hørte landsbyen under Sørup Sogn (Ny Herred) i Flensborg Amt, Hertugdømmet Slesvig (Sønderjylland). Landsbyen bestod i 1837 af seks gård og seks kådnersted.

Fladsby blev første gang nævnt i 1477 som Hergesbu. Stednavnet henviser til mandsnavnet Hærik eller Hærger. En agerjord på grænsen til Svendsby blev kaldt Mysk (fortysket Müsch). Navnet forekommer også to gange nord for grænsen.

Noter 

Byer i Angel
Ranuccio 2. Farnese af Parma

Rannucio 2. ( – 11. december 1694) var den sjette hertug af det lille hertugdømme Parma i Norditalien fra 1646 til 1694. Han tilhørte slægten Farnese og var søn af Hertug Odoardo 1. i hans ægteskab med Margherita de' Medici.

Se også 
Hertugdømmet Parma

Referencer

Eksterne henvisninger 

Huset Farnese
Hertuger af Parma
Italienere i 1600-tallet
Personer fra Parma
Trefasegrænse

En tredobbelt fasegrænse (TPB) er en geometrisk klasse af fasegrænse og placeringen af kontakt mellem tre forskellige faser. Et simpelt eksempel på en TPB er en kyst, hvor land, luft og hav mødes for at skabe en energisk placering drevet af sol-, vind- og bølgeenergi, der er i stand til at understøtte et højt niveau af biodiversitet. Dette koncept er især vigtigt i beskrivelsen af elektroder i brændselsceller og batterier. For eksempel til brændselsceller, de tre faser er en ion leder (elektrolyt), en elektron leder, og en virtuel "porøsitet" fase til transport gasformige eller flydende brændstof molekyler. De elektrokemiske reaktioner, som brændselsceller bruger til at producere elektricitet, forekommer i nærvær af disse tre faser. Trefasegrænser er således de elektrokemisk aktive steder der findesr elektroder.

Brændselsceller
Løstrup

Løstrup (tysk Löstrup) er en landsby i det nordlige Tyskland, beliggende få kilometer nordøst for Sørup i Angel i Sydslesvig. Landsbyen er omgivet af Sørup i sydvest, Bjerre i nord, Tingskov i nordøst og Sterup i øst. Nord for byen ligger Skærsbjerg. Administrativt udgjorde Løstrup tidligere en selvstændig kommune, men blev 1970 indlemmet i Sørup kommune. Kommunen rådede 1970 over cirka 754 ha og havde 351 indbyggere. Til Løstrup hører også Iverslund og udflyttergårdene Hoffnungstal/Håbsdal og Hoheluft/Højeluft (fra midten af 1900-tallet). I den danske periode hørte landsbyen under Sørup Sogn (Ny Herred) i Flensborg Amt, Hertugdømmet Slesvig (Sønderjylland). Landsbyen bestod i 1830 af seks gårde og den til Svendsby hørende Norgaard.

Løstrup blev første gang nævnt 1472 som Losstorp. Stednavnets første led løs kan være afledt af glda. løs i betydning af ledig. Det kan være jord, der bliver ledig ved en landbos død (sml. tilsvarende bestemmelser i ældre Västgötalag). Det kan også henvise til et areal, der kun lejlghedvis hører med til en gårds landbrugsareal. Måske var byen tidligere løsrevet fra det store markfælleskab, der udgøres af nabobyerne Sørup, Sørup Skovby og Mølmark.

Ved udfaldsvejen mod Tingskov findes en gravhøj ved navn Gunkeshøj (Gunneshy) eller Kongenshøj (Kongenshy). Til højen knytter sig det slesvigske folkesagn om den formodede heks Gunne, som skulle være brændt her. Stednavnet er dog snarere en sammensætning på glda. Gunni, -kær og-høj. Dog skulle i 1570 faktisk en kvinde ved navn Gunne brændt på Gunkeshøjen. 

Løstrup Å / Vinbæk (eller Løstrup Bæk , på tysk Löstrupau) udspringer nordøst for Løstrup og udmunder efter få kilometer i Søndersøen.

Noter 

Byer i Angel
Bjerre (Sydslesvig)

Bjerre (på dansk også Bjerge, tysk Barg) er en landsby beliggende to kilometer nordøst for Sørup i Angel i Sydslesvig i det nordlige Tyskland. Landsbyen ligger på et højdedrag og er omgivet af Sørupmølle og Riggelsby i vest, Løstrup i syd, Tingskov og Kværn i øst og Svendsby i nordvest. Administrativt udgjorde Bjerre tidligere en selvstændig kommune, men blev 1970 indlemmet i Sørup kommune. Kommunen rådede 1970 over cirka 253 ha og havde 129 indbyggere. Til Bjerre hører også Bjerremark og dele af Petersborg. I den danske periode hørte landsbyen under Sørup Sogn (Ny Herred) i Flensborg Amt, Hertugdømmet Slesvig (Sønderjylland). Landsbyen bestod i 1900-tallet af seks gårde og kådnersteder (husmandssteder) samt en kro (Petersborg Kro). En af gårdene i Bjerre fungerer i dag som frugtgård, hvor besøgende selv kan plukke jordbær og hindbær.

Bjerre blev første gang nævnt 1466 som Berge. Byen var 1511-1610 herredfogeds sæde.

Noter 

Byer i Angel
Mølmark (Sørup)

Mølmark (tidligere også Møglmark, på tysk Möllmark) er en landsby i det nordlige Tyskland, beliggende cirka 1,5 km øst for Sørup i Angel i Sydslesvig. Mod øst ligger den cirka 63 meter høje Taarnhy, mod Elkærå flader terrænet lidt ud. Administrativt udgjorde Mølmark tidligere en selvstændig kommune, men blev 1966 indlemmet i Løstrup kommune og 1970 endelig i Sørup. Den tidligere kommune rådede 1961 over cirka 276 ha og havde 106 indbyggere. Vest for landsbyen slyngrer Vinbækken sig mod Søndersø.

Til Mølmark regnes også Kloster og Silkmose (Silkmoos). I den danske periode hørte landsbyen under Sørup Sogn (Ny Herred) i Flensborg Amt, Hertugdømmet Slesvig (Sønderjylland). Tidligere havde Mårkær Kloster besiddelser i Mølmark. Landsbyen bestod i 1853 af syv gårde og seks husmandssteder.

Mølmark blev første gang nævnt 1466 som Molmark. Stednavnet er afledt af gammeldansk mykil for stor.

Noter 

Byer i Angel
Otto 2. af Brandenburg

Otto 2. af Brandenburg (født efter 1147, død 4. juli 1205) var markgreve af Brandenburg fra 1184 til 1205. 

Otto tilhørte huset Askanien og blev den tredje markgreve af Brandenburg efter sin far Otto 1. af Brandenburg. Han blev efterfulgt som markgreve af sin bror, Albrecht 2.

Eksterne henvisninger 

Huset Askanien
Markgrever af Brandenburg
Fyrster fra middelalderen
Melfjorden

Melfjorden kan henvise til flere steder i Norge:

 Melfjorden (Sortland) – en fjordarm af Eidsfjorden i Sortland kommune i Nordland fylke
 Melfjorden (Rødøy) – en fjord i Rødøy kommune i Nordland fylke
 Melfjorden eller Melfjordbotn – en bygd ved Melfjorden i Rødøy kommune i Nordland fylke
Alessandro Florenzi

Alessandro Florenzi (; født 11. marts 1991) er en professionel fodboldspiller fra Italien, der spiller som enten midtbanespiller eller højre back for Roma og det italienske fodboldlandshold.

Florenzi startede sin professionelle karriere hos Roma i 2011, og har været hos klubben lige siden, hvis man fraregner en lejeaftale hos Crotone sæsonen 2011–12. På landsholdsniveau var han med til at vinde sølv for  ved U/21-EM i fodbold 2013, og repræsenterede  ved EM i fodbold 2016.

Referencer

Eksterne henvisninger 

Fodboldspillere fra Italien
Fodboldspillere fra AS Roma
Fodboldspillere fra F.C. Crotone
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Inge Thun

Inge Thun (17. juni 1945 - 15. februar 2008) var en norsk fodboldspiller (målmand). 

Thun spillede hele sin karriere i hjemlandet hos Strømsgodset i sin fødeby, og var med til at sikre klubben ét norsk mesterskab og tre pokaltitler.

For Norges landshold spillede Thun desuden fire kampe. Han debuterede for holdet 23. juni 1968 i en venskabskamp mod Danmark.

Titler 
Eliteserien
 1970 med Strømsgodset

Norsk pokal
 1969, 1970 og 1973 med Strømsgodset

Referencer

Eksterne henvisninger 
 

Fodboldspillere fra Norge
Personer fra Drammen
Erlend Hanstveit

Erlend Hanstveit (født 28. januar 1981 i Bergen, Norge) er en norsk tidligere fodboldspiller (venstre back/kant).

Hanstveit spillede størstedelen af sin karriere hos SK Bran i sin fødeby. Han repræsenterede klubben i i alt 13 sæsoner, og var med til at vinde både et norsk mesterskab og en pokaltitel med klubben. Han var også udlandsprofessionel både i Belgien hos Gent og i Sverige hos Helsingborg.

Den 28. januar 2004 debuterede Hanstveit for Norges landshold i en venskabskamp mod Singapore. Han nåede i alt at spille fem landskampe.

Titler 
Eliteserien
 2007 med SK Brann

Norsk pokal
 2004 med SK Brann

Belgisk pokal
 2010 med Gent

Allsvenskan
 2011 med Helsingborg

Svenska Cupen
 2011 med Helsingborg

Referencer

Eksterne henvisninger 

Fodboldspillere fra Norge
Personer fra Bergen
Erik Holtan

Erik Holtan (født 20. april 1969 i Moss, Norge) er en norsk tidligere fodboldspiller (målmand), der spillede seks kampe for det norske landshold i perioden 2002-2004.

På klubplan tilbragte Holtan hele sin karriere i hjemlandet, og tilbragte længst tid hos Odd Grenland. Han vandt den norske pokalturnering med klubben i år 2000. I 2002 blev han tildelt Kniksenprisen som årets målmand i Norge.

Titler 

Norsk pokal
 2000 Odd Grenland

Referencer

Eksterne henvisninger 

Fodboldspillere fra Norge
Harald Berg

Harald Johan "Dutte" Berg (født 9. november 1941 i Bodø, Norge) er en norsk tidligere fodboldspiller (midtbane) og -træner.

Berg tilbragte størstedelen af sin karriere i hjemlandet, hvor han repræsenterede både Bodø/Glimt i sin fødeby samt Lyn i Oslo. Han tilbragte også fire år i hollandske ADO Den Haag. I 1965 blev han topscorer i den bedste norske fodboldrække, Eliteserien.

For Norges landshold spillede Berg i perioden 1964-1974 43 kampe, hvori han scorede 12 mål.

Berg er far til en anden norsk landsholdsspiller i fodbold, Runar Berg.

Titler 
Eliteserien
 1968 med Lyn

Norsk pokal
 1967 og 1968 med Lyn
 1975 med Bodø/Glimt

Referencer

Eksterne henvisninger 

Fodboldspillere fra Norge
Fodboldtrænere fra Norge
Personer fra Bodø
Runar Berg

Runar Berg (født 7. oktober 1970 i Haag, Holland) er en norsk tidligere fodboldspiller (midtbane).

Berg tilbragte størstedelen af sin karriere i hjemlandet, hvor han repræsenterede både Bodø/Glimt, Rosenborg, Tromsø og Lyn. Han tilbragte også to år hos italienske Venezia. I sin tid med Rosenborg var han med til at vinde i alt fire norske mesterskaber.

For Norges landshold spillede Berg fem kampe. Han debuterede for holdet i januar 1994 i en venskabskamp mod USA.

Berg er søn af en anden norsk landsholdsspiller i fodbold, Harald Berg, og er født i hollandske Haag, hvor hans far var professionel.

Titler 
Eliteserien
 1990, 1997, 1998 og 1999 med Rosenborg

Norsk pokal
 1990 og 1999 med Rosenborg
 1993 med Bodø/Glimt

Referencer

Eksterne henvisninger 

Fodboldspillere fra Norge
Svein Kvia

Svein Kvia (27. september 1947 - 2. februar 2005) var en norsk fodboldspiller (midtbane) og -træner.

Kvia tilbragte hele sin karriere, 1965 til 1980, hos Viking FK i fødebyen Stavanger, og var med til at vinde hele fem norske mesterskaber med klubben. Efter sit karrierestop var han også af flere omgange træner for klubben.

For Norges landshold spillede Kvia desuden i perioden 1969-1976 38 kampe og scorede tre mål.

Titler 
Eliteserien
 1972, 1973, 1974, 1975 og 1979 med Viking FK

Norsk pokal
 1979 med Viking FK

Referencer

Eksterne henvisninger 

Fodboldspillere fra Norge
Fodboldtrænere fra Norge
Personer fra Stavanger
Lars Iver Strand

Lars Iver Strand (født 7. maj 1983 i Lakselv, Norge) er en norsk tidligere fodboldspiller (offensiv midtbane). Han spillede fire venskabskampe for Norges landshold i perioden 2005-2007.

Strand tilbragte hele sin karriere i hjemlandet, hvor han var tilknyttet Tromsø, Vålerenga, Strømsgodset og Sandefjord. Han vandt den norske pokalturnering med Vålerenga i 2008.

Titler 
Norsk pokal
 2008 med Vålerenga

Referencer

Eksterne henvisninger 

Fodboldspillere fra Norge
Bjørn Tronstad

Bjørn Tronstad (født 11. april 1957 i Bergen, Norge) er en norsk tidligere fodboldspiller (angriber). Han repræsenterede SK Brann i sin fødeby, som han vandt to pokaltitler med, og spillede desuden fire kampe for Norges landshold.

Titler 
Norsk pokal
 1976 og 1982 med SK Brann

Referencer

Eksterne henvisninger 

Fodboldspillere fra Norge
Personer fra Bergen
Knut Torbjørn Eggen

Knut Torbjørn Eggen (1. november 1960 - 20. februar 2012) var en norsk fodboldspiller (forsvarer) og -træner, søn af Nils Arne Eggen.

Eggen tilbragte hele sin karriere hos Rosenborg BK i Trondheim, og vandt tre norske mesterskaber med klubben. Efter sit karrierestop var han træner for blandt andet Fredrikstad. For Norges landshold spillede han fire kampe i 1984.

Eggen begik selvmord i 2012 efter en lang kamp med psykisk sygdom.

Titler 
Eliteserien
 1985, 1988 og 1990 med Rosenborg

Norsk pokal
 1988 og 1990 med Rosenborg

Referencer

Eksterne henvisninger 

Fodboldspillere fra Norge
Fodboldtrænere fra Norge
Personer fra Stavanger
Nils Arne Eggen

Nils Arne Eggen (født 17. september 1941 i Orkdal, Norge, død 19. januar 2022) var en norsk fodboldspiller (forsvarer) og -træner, kendt for sin lange periode som træner for Rosenborg.

Eggen spillede 29 kampe for Norges landshold i perioden 1963-1969. På klubplan repræsenterede han Vålerenga og Rosenborg, og vandt det norske mesterskab med begge klubber.

Som træner stod Eggen over en periode på 40 år i spidsen for Rosenborg i hele 23 år. Han førte klubben til intet mindre end 14 norske mesterskaber og seks pokaltitler, i en periode hvor holdet desuden kvalificerede sig til Champions League adskillige gange. Hele syv gange vandt han Kniksenprisen som Årets træner i Norge. Han trænede også i en periode det norske landshold.

Eggen er far til en anden norsk landsholdsspiller og træner, Knut Torbjørn Eggen, der begik selvmord i 2012.

Referencer

Eksterne henvisninger 

Fodboldspillere fra Norge
Fodboldtrænere fra Norge
Jean-Clair Todibo

Jean-Clair Todibo (født 30. december 1999) er et ungt fransk fodboldtalent, som spiller i FC Barcelona. Todibo spiller centreback, og han er FC Barcelona's fjerde løsning på positionen. Han har fået rygnummeret "6", som er meget usædvanligt at få i den alder. Todibo er tidligere spiller i Toulouse FC, men han blev solgt til FC Barcelona i sommeren 2019.

Kilder og henvisnger 
 Profile at the FC Barcelona website

Referencer

Eksterne henvisninger 

Fodboldspillere fra Frankrig
Uruguay ved sommer-OL 2020

Uruguay deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Stokkvikdalen

Stokkvikdalen i Moskenes kommune i Nordland, Norge, ligger på vestsiden af Moskenesøya på den modsatte side af øen i forhold til Å og Sørvågen. Dalen er smal, cirka 2 km lang og omgivet af høje fjelde. I dalen ligger søen Stokkvikvatnet (46 moh.).

I skriftlige kilder fra 1634 nævnes det, at der boede mennesker i Storvika, men i moderne tid har der ikke været beboelse i dalen, i modsætning til vigen og dalen af samme navn længst mod nord på Moskenesøya i Flakstad kommune; denne bebyggelse blev rømmet i 1931. Befolkningen i Refsvika længere mod syd på øen anvendte Stokkvikdalen til høslæt. Under 2. verdenskrig fandtes et illegalt brændstofsdepot i Stokkvika, hvorfra fundamentet fortsat findes.

I 1952 erhvervede Forsvarsdepartementet Stokkvika og Stokkvikadalen for at bruge det som skydeøvelsesterræn. Søndag 8. september 1963 afholdt Sjøforsvaret en skydeøvelse, hvor KNM Bergen og KNM Stavanger skulle affyre granater mod Stokkvikdalen. Ved en fejl i højdeindstillingen på en af kanonerne på KNM Bergen gik granaterne fra denne i for høj en bue og over fjeldene, så de slog ned i Å på øens modsatte side. Der var flere nedslag, men ingen mennesker kom til skade ved uheldet. Efter denne hændelse besluttede Sjøforsvaret at afholde sig fra i fremtiden at bruge Stokkvikdalen som øvelsesterræn.

Referencer

Litteratur 
 

Moskenes
Lyshøj (Sydslesvig)

Lyshøj (på tysk Lutzhöft, angeldansk Lussy) er en landsby i det nordlige Tyskland, beliggende mellem Grumtoft og Husby i det nordlige Angel i Sydslesvig. Landsbyen er omgivet af Husby med Snorrum i vest, Harresby i syd, Holdhid i øst, Dollerup med Strygmølle i nordøst og Bønstrup i nordvest. Den ligger på et let kuperet, højtliggende terræn med gode jordbundsforhold. Der er flere forhøjninger såsom Kalstreng (≈Kalvestreng, af kalve, på tysk Kallstreng) med 65 m og Rævebjerg (Reuberg) med 61 m. I den danske periode hørte landsbyen dels under Husby Sogn og dels under Grumtoft Sogn (begge Husby Herred) i Flensborg Amt, Hertugdømmet Slesvig. I 1867 blev byen en administrativ selvstændig kommune. Husgruppen Staalidt kom 1871 til nabokommunen Husbyskov. Kommunen havde 1969 157 indbyggere og rådede over et areal på 345 ha. Til Lyshøj regnes også gårdene Kollenborg (Kollenburg) og Mariegaarde (Mariengaard). 1970 blev kommunen indlemmet i Grumtoft kommune.

Lyshøj blev første gang nævnt i 1450 som Lueshouet. På det sønderjyske angeldansk udtales stednavnet lussy. Ældre former viser, at sidste led er ordet -hoved ifølge den angeldanske udtale [lusy]. Efterleddet er senere omtydet til -høj. Samme omtydning har fundet sted i marknavnet Skurvehøj i Dollerup. Forleddet lys er formodentlig et oprindeligt skovnavn. Kollenborg er et gammelt kronavn, dannet efter Kalundborg eller oprindeligt et naturnavn (sml. Kollund i Fjolde Sogn).

Noter 

Byer i Angel
Bønstrup (Sydslesvig)

Bønstrup (på tysk Bönstrup) er en landsby i det nordlige Tyskland, beliggende nordvest for Grumtoft by i det nordlige Angel i Sydslesvig. Landsbyen er omgivet af Langballe og Undevad i nord, Grumtoft i sydøst, Fulbro (Voldewraa) i vest og Husby Mølle og Spang i sydvest. Landsbyen ligger på et let kuperet terræn med gode jordbundsforhold. I den danske periode hørte landsbyen under Grumtoft Sogn (Husby Herred) i Flensborg Amt, Hertugdømmet Slesvig (Sønderjylland). Med til Bønstrup regnes Bygbjerg (Bückbjerg) og Katbjerg (Kattberg). På vej til Grumtoft ligger den 60 meter høje Høgebjerg (Höckeberg). I 1867 blev byen en selvstændig kommune. Kommunen havde 1969 280 indbyggere og rådede over et areal på 447 ha. 1970 blev kommunen indlemmet i Grumtoft kommune. 

Bønstrup blev første gang nævnt i 1352 som Boenstorp. Forleddet må være et ellers ukendte mandsnavn glda. Bøn. Stedet har samme navn som Bønstrup ved Vamdrup.

Noter 

Byer i Angel
Ben Wallace

Ben Wallace kan henvise til

 Ben Wallace (basketballspiller), en amerikansk basketballspiller
 Ben Wallace (politiker), en britisk konservativ politiker og forsvarminister (fra 2019) i Storbritannien
Ida Cæcilie Rasmussen

Ida Cæcilie Rasmussen (født 18. september 1984) er en dansk sangerinde og skuespillerinde.

Uddannelse og karriere 
Som 18-årig flyttede hun til København og dannede bandet Atoi.

I 2005 besluttede Rasmussen sig for at søge ind på Danmarks tre skuespillerskoler, hvor hun efter tre afslag kom ind på Statens Teaterskole på skuespillerlinjen i Odense. Hun blev færdig i 2012 og tilknyttet freelancer på Det Kongelige Teater i fem år, hvor hun spillede med i Bunny Munro (2012-14), White Girl (2013), Roskilde Moments (2013-14), Erasmus Montanus (2014) og operaen Sol går op, Sol går ned (2015).

I 2015 medvirkede hun derudover i Aveny-T og Aarhus Teaters John Lennon-teaterkoncert Imagine.

Hun har også uddannet sig ved Syddansk Musikkonservatorium. I 2016 modtog hun et legat fra Georg Philips Fond.

Rasmussen har desuden lavet en monologrække for Statens Museum for Kunst, indtalt lydbøger og undervist. I 2018 medvirkede hun i forestillingerne Med mig selv i mine arme og Selvmordets anatomi på Teater Republik.

Privatliv 
Rasmussen er efter eget udsagn opvokset i et ”striktrøjehjem”, der var præget af historiefortælling og nysgerrighed. Hendes forældre var arkæologer, og deres arbejde medførte, at de bosatte sig på Marshalløerne i en periode af hendes barndom.

Hun er gift med Tomas Leth, der er Jørgen Leths yngste søn, og blev i 2016 mor til Juno.

Filmografi

Film

Tv-serier

Referencer

Eksterne henvisninger 
 

Danskere i 1900-tallet
Danskere i 2000-tallet
Teaterskuespillere fra Danmark
Filmskuespillere fra Danmark
Tv-skuespillere fra Danmark
Sangere fra Danmark
Nordfjorden (Rødøy)

Nordfjorden er en fjordarm af Melfjorden i Rødøy kommune i Nordland  fylke i Norge. Fjorden går 11 kilometer mod nordøst til Nordfjordbotnen under Svartisen. Fjorden har indløb mellem Nordfjordneset i øst og Nordfjordnøva i vest. Fjordsiderne er høje på begge sider, omkring  500-700 meter yderst og og gradvisst stigende ind i fjorden. Inderst i fjorden falder fjellsiden fra  meter og næsten lige ned i fjorden. Nordfjordbræen på gletscheren Svartisen ligger tæt ved kanten.

Der har været spredte  bebyggelser langs fjorden , men de sidste blev fraflyttet i 1970'erne.

Poststed
Det blev åbnet et poststed på dampskibsanløbsstedet Nordfjordnes den 1. juli 1907. Det havde navnet Melfjorden i Helgeland,  Poststedet fik senere postnummeret 8193, men  blev nedlagt 1. august 1973. Samtidig overtog poststedet 8192 Melfjordsbotn ansvaret for postformidlingen i både Nordfjorden og Melfjorden.

Kilder og henvisninger 

Fjorde i Nordland

Rødøy
Ola Dybwad-Olsen

Ola Dybwad-Olsen (født 4. august 1946 i Oslo, Norge) er en norsk tidligere fodboldspiller (angriber).

Dybwad-Olsen spillede 22 kampe og scorede ti mål for det norske landshold, som han debuterede for i juni 1968 i et opgør mod Polen.

På klubplan spillede Dybwad-Olsen størstedelen af sin karriere hos Lyn i fødebyen Oslo. Han vandt to norske mesterskaber og to pokaltitler med klubben, inden han stoppede karrieren med fire sæsoner hos Stabæk i Bærum.

Titler 
Eliteserien
 1964 og 1968 med Lyn

Norsk pokal
 1967 og 1968 med Lyn

Referencer

Eksterne henvisninger 

Fodboldspillere fra Norge
Personer fra Oslo
Steinar Aase

Steinar Aase (født 15. april 1955 i Bergen, Norge) er en norsk tidligere fodboldspiller (angriber).

Aase tilbragte hele sin karriere i hjemlandet, og størstedelen blev tilbragt hos SK Brann i fødebyen Bergen. Han tilbragte desuden fire sæsoner hos IK Start i Kristiansand, og vandt det norske mesterskab med klubben i 1980.

For Norges landshold spillede Aase tre kampe. Han debuterede for holdet i marts 1978 i et opgør mod Spanien.

Titler 
Eliteserien
 1980 med IK Start

Norsk pokal
 1976 med SK Brann

Referencer

Eksterne henvisninger 

Fodboldspillere fra Norge
Personer fra Bergen
Isak Arne Refvik

Isak Arne Refvik (født 25. december 1956 i Bergen, Norge) er en norsk tidligere fodboldspiller (angriber).

Refvik tilbragte størstedelen af sin karriere hos Viking FK i Stavanger. Han nåede over 200 ligakampe for klubben og var med til at vinde to norske mesterskaber. Han tilbragte også et enkelt år i Skotland hos Edinburgh-storklubben Hibernian.

For Norges landshold spillede Refvik syv kampe. Han debuterede for holdet i maj 1979 i et opgør mod Portugal.

Titler 
Eliteserien
 1979 og 1982 med Viking FK

Norsk pokal
 1979 med Viking FK

Referencer

Eksterne henvisninger 

Fodboldspillere fra Norge
Personer fra Bergen
Frode Larsen

Frode Larsen (16. juni 1949 - 20. juni 2017) var en norsk fodboldspiller (højre wing). Han spillede seks kampe for det norske landshold, alle i 1975.

På klubplan tilbragte Larsen hele sin karriere hos SK Brann i sin fødeby, og vandt to pokaltitler med klubben.

Titler 
Norsk pokal
 1972 og 1976 med SK Brann

Referencer

Eksterne henvisninger 

Fodboldspillere fra Norge
Personer fra Bergen